Ritratt: Facebook - Nostalġija  Ftit tal-ħin ilu fuq il-paġna uffiċjali tas-sensiela Nostalġija, is-sensiela li tixxandar fuq TVM, tħabbar li l-attur ta' 72 sena Carmel Gauci li jinterpreta l-parti ta' Iċ-Ċakkar, jinsab għall-kura li flimkien mat-talb għandu jwassal għall-fejqan tiegħu. NOSTALGIJACarmel Gauci(Ic-Cakkar)bhalissa ghaddej bil-kura li flimkien mat-talb taghna ghandha twasslu ghall-fejqan. Posted by Nostalġija on Tuesday, June 22, 2021 Carmel hu attur veteran u matul il-karriera tiegħu interpreta bosta karattri fosthom il-popolari Frank il-barman fis-sensiela Ipokriti. Konna rajnieh ukoll fis-sensiela Strada Stretta u anke f'L-Għarusa. Carmel ħa sehem f'diversi produzzjonijiet teatrali kif ukoll f'films barrannin li nħadmu f'Malta. Dawn jinkludu Cristoforo Colombo, Among Wolves, The Little Beggar u Arabian Nights. Carmel huwa miżżewweġ lil Helen u għandhom żewġt ulied, Sephora u Sihon. Huwa wkoll nannu. Nawgurawlu fejqan ta' malajr. L-aħħar episodju ta' Nostalġija jixxandar l-Erbgħa 30 ta' Ġunju: Filmat: Ara x'se jiġri fl-aħħar episodju ta' Nostalġija